*Zelo pomembno se mi zdi, da si pod besedo el. tok nekj predstavljate. Vsaka primera kdaj ni ustrezna, nam pa pomaga pri pomnjenju.V torek ste pogledali video, v katerem primerjajo vodni in električni tok. Tok vode poznamo in zdaj vemo, da imamo pri elektriki tok nabitih delcev (v žici elektrončkov). Kaj pa je napetost? Meni je najbližja primera z delavci: v menzi (baterija, izvir el. toka) dobijo elektrončki malico – večja bo, več dela bodo lahko naredili.*

*Kaj pa merjenje? Da zmerim tok vode, moram vodo zajeti, moram vanjo – el. krog odpremo in ampermeter damo v električni krog (zaporedna vezava), kako visoko pada voda v slapu ( el. napetost) pa vidimo od daleč – voltmeter damo zraven, el. krog pustimo in se samo s priključki voltmetra dotaknemo mest med katerima hočemo izmeriti napetost.*

***Prepiši spodnji povzetek!***

**ELEKTRIČNA NAPETOST** *ELEKTRIKA 3*

Gibajoči se elektroni **nosijo energijo**. Koliko je imajo je odvisno od izvira – če ima večjo **napetost** bodo lahko elektroni dobili več energije (1,5 V, 4,5V, 9V, 220V …) in zato tudi opravili več dela.

( Primerjava z vodo: voda, ki pade z višine 100 m ima več energije kot če bi padla z višine 1m. )

**Količnik med opravljenim delo in prenesenim nabojem je napetost.**

*Kaj je 1 volt?*

Napetost med dvema točkama v el. polju je 1V, kadar el. sila pri prenosu

el. naboja 1 As iz ene točke v drugo opravi delo 1 J.

**oznaka U enota volt (V) merilnik voltmeter**

**priključevanje voltmetra** El. krog pustimo kot je in se s priključkoma voltmetra samo dotikamo mest, med katerima želimo izmeriti napetost.

**enosmerna napetost** Smer toka je po dogovoru nasprotna smeri gibanja elektronov.(od + k -)

**izmenična napetost** Tok v omrežju 50–krat v sekundi zamenja smer

**Napetost v omrežju (220 V) je smrtno nevarna!**